Anexa 2 la HCJ nr. ..............

REGULAMENT

privind finan**ţ**area nerambursabil**ă** de la bugetul local al judeţului Argeş   
a proiectelor structurilor sportive

1. DISPOZI**Ţ**II GENERALE
2. Finanţarea nerambursabilă din fonduri publice alocate de la bugetul local al judeţului Argeş a proiectelor sportive se face în acord cu principiile stabilite prin strategia de dezvoltare a judeţului Argeş 2014-2020, în temeiul:

* Legii nr. 350/2005 actualizată, privind regimul finanţărilor nerambursabile din fonduri publice alocate pentru activităţi nonprofit de interes general,
* Legii nr. 69/2000 a educaţiei fizice şi sportului, cu modificările şi completările ulterioare,
* Hotărârii Guvernului nr. 884/2001 privind aprobarea Regulamentului de punere în aplicare a dispoziţiilor Legii educaţiei fizice şi sportului nr. 69/2000,
* Ordinului Agenţiei Naţionale pentru Sport nr. 130/2006 privind finanţarea nerambursabilă din fonduri publice a proiectelor structurilor sportive,
* Hotărârii Guvernului nr. 1447/2007 pentru aprobarea Normelor financiare în activitatea sportivă, cu modificările şi completările ulterioare şi a hotărârilor consiliului judeţean.
  1. Prezentul regulament are ca scop stabilirea principiilor, cadrului general şi a procedurii pentru atribuirea contractelor de finanţare nerambursabilă din fonduri publice pentru următoarele categorii de proiecte:
     1. susţinerea financiară (parţială) a acţiunilor/activităţilor interne şi internaţionale a structurilor sportive din judeţul Argeş;
     2. susţinerea evenimentelor sportive de interes local, naţional şi internaţional organizate în judeţul Argeş.
  2. În înţelesul prezentului Regulament, termenii şi expresiile de mai jos au următoarea semnificaţie:
     1. activitate generatoare de profit - activitate care produce profit în mod direct pentru o persoana fizică sau juridică;
     2. autoritate finanţatoare - Judeţul Argeş;
     3. beneficiar - solicitantul căruia i se atribuie contractul de finanţare nerambursabilă în urma aplicării procedurii selecţiei publice de proiecte;
     4. cheltuieli eligibile - cheltuieli care pot fi luate în considerare pentru finanţarea nerambursabilă;
     5. contract de finanţare nerambursabilă - contract încheiat, în condiţiile legii, între o autoritate publică, denumită în continuare autoritate finanţatoare, şi un beneficiar;
     6. finanţare nerambursabilă - alocare financiară directă din fonduri publice, în vederea desfăşurării de către persoane fizice sau persoane juridice fără scop patrimonial a unor activităţi nonprofit care să contribuie la realizarea unor acţiuni sau programe de interes public general, regional sau local;
     7. fonduri publice - sume alocate din bugetul local al judeţului Argeş;
     8. solicitant - persoană juridică fără scop patrimonial - clubul sportiv de drept privat fără scop lucrativ şi asociaţia pe ramură de sport - sau instituţia de drept public care depune o propunere de proiect.

II. PROGRAME SPORTIVE

**1. Programele sportive de utilitate publică în cadrul cărora se pot finanţa proiecte din fonduri publice sunt:**

**-** **"*Promovarea sportului de performanţă"***

***- "Sportul pentru toţi"***

1. **Scopul şi obiectivele programelor menționate:**

***I****.* ***Programul "Promovarea sportului de performanţă"***

1. Scop: valorificarea aptitudinilor individuale într-un sistem organizat de selecţie, pregătire şi competiţie care să asigure autodepăşirea continuă, realizarea de recorduri naţionale şi internaţionale, precum şi obţinerea victoriei.

2. Obiective:

a) evidenţierea contribuţiei semnificative şi constante a sportului de performanţă la reprezentarea şi sporirea prestigiului județului pe plan național și internaţional;

b) susţinerea disciplinelor şi a probelor sportive, în funcţie de tradiţia şi de gradul de dezvoltare a fiecăreia la nivel naţional şi internaţional;

c) susţinerea activităţii de performanţă la nivelul copiilor şi juniorilor;

d) perfecţionarea sistemelor de selecţie, pregătire şi competiţionale pentru fiecare ramură de sport;

e) susţinerea procesului de redresare a jocurilor sportive, în funcţie de valoarea, tradiţia şi gradul de dezvoltare a fiecăruia la nivel naţional şi internaţional;

f) susţinerea sporturilor de echipă/individuale în vederea amplificării la nivel naţional şi internaţional.

***II.******Programul "Sportul pentru toţi"***

1. Scop: menţinerea unei bune stări de sănătate şi consolidarea socializării cetăţenilor prin crearea unui cadru social şi organizatoric favorizant.

2. Obiective:

a) încurajarea practicării activităţilor fizice şi sportive, în mod continuu, de cât mai mulţi cetăţeni;

b) atragerea şi stimularea tuturor categoriilor de cetăţeni, fără nici o discriminare, în mod liber şi voluntar, independent sau în cadru organizat, pentru practicarea activităţilor fizice şi sportive.

1. DOMENIUL DE APLICARE
2. Prevederile prezentului regulament se aplică pentru atribuirea oricărui contract de finanțare nerambursabilă de la bugetul local al județului Argeș, pentru activitățile sportive.
3. Finanţarea nerambursabilă nu se acordă pentru activităţi generatoare de profit şi nici pentru activităţi din domeniile reglementate de Legea nr. 182/2002 privind protecţia informaţiilor clasificate, cu modificările ulterioare.
4. Potrivit dispoziţiilor prezentului Regulament, nu se acordă finanţări nerambursabile pentru activităţi ce presupun dezvoltarea infrastructurii solicitantului.
5. PRINCIPII DE ATRIBUIRE A CONTRACTELOR DE FINAN**Ţ**ARE

Principiile care stau la baza atribuirii contractelor de finan**ţ**are sunt:

* + 1. **libera concurenţă** - respectiv asigurarea condiţiilor pentru ca persoana fizică/juridică ce desfăşoară activităţi nonprofit să aibă dreptul de a deveni beneficiar, în condiţiile legii, ale criteriilor stabilite de finanţator;
    2. **transparenţa -** prin punerea la dispoziţia tuturor celor interesaţi a informaţiilor referitoare la finanţarea nerambursabilă;
    3. **cofinanţarea -** în sensul că finanţările nerambursabile trebuie însoţite de o contribuţie din partea beneficiarului de minimum 10% din valoarea totală a finanţării;
    4. **anualitatea contractului -** în sensul derulării întregii proceduri de finanţare în cadrul anului calendaristic în care s-a acordat finanţarea nerambursabilă din bugetul local al judeţului Argeş;
    5. eficacitatea utilizării fondurilor publice - respectiv folosirea sistemului concurenţial şi a criteriilor care să facă posibilă evaluarea propunerilor şi a specificaţiilor tehnice şi financiare pentru atribuirea contractului de finanţare nerambursabilă;
    6. tratamentul egal - respectiv aplicarea în mod nediscriminatoriu a criteriilor de selecţie şi a criteriilor pentru atribuirea contractului de finanţare nerambursabilă, astfel încât orice persoană fizică sau juridică ce desfăşoară activităţi nonprofit să aibă şanse egale de a i se atribui contractul respectiv;
    7. neretroactivitatea - respectiv excluderea posibilităţii destinării fondurilor nerambursabile unei activități a cărei executare a fost deja începută sau finalizată la data încheierii contractului de finanțare;
    8. excluderea cumulului - în sensul că aceeaşi activitate urmărind realizarea unui interes general, regional sau local nu poate beneficia de atribuirea mai multor contracte de finanţare nerambursabilă de la aceeaşi autoritate finanţatoare.

1. PROCEDURI DE SELECȚIE A CONTRACTELOR DE FINANȚARE NERAMBURSABILĂ
2. Atribuirea contractelor de finanţare nerambursabilă se face exclusiv pe baza selecţiei publice de proiecte, procedură care permite atribuirea unui contract de finanţare nerambursabilă din fonduri publice, prin selectarea acestuia de către o comisie, cu respectarea principiilor de atribuire a contractelor de finanţare. Rezultatele evaluării în urma selecţiei publice de proiecte vor fi supuse aprobării Consiliului Judeţean Argeș.
3. Procedura de selecţie a proiectelor cuprinde următoarele etape:
   1. publicarea programului anual pentru acordarea finanţărilor nerambursabile;
   2. publicarea anunţului de participare;
   3. înscrierea candidaţilor;
   4. transmiterea documentaţiei;
   5. prezentarea propunerilor de proiecte;
   6. verificarea eligibilităţii, înregistrării şi a îndeplinirii criteriilor referitoare la capacitatea tehnică şi financiară;
   7. evaluarea propunerilor proiectelor sportive;
   8. comunicarea rezultatelor;
   9. soluţionarea contestaţiilor;
   10. încheierea contractului sau contractelor de finanţare nerambursabilă;
   11. publicarea anunţului de atribuire a contractului sau contractelor de finanţare nerambursabilă.
4. Programele şi acţiunile sportive vor fi selecţionate pentru finanţare în cadrul limitei de fonduri aprobate anual prin bugetul Consiliului Judeţean cu această destinaţie, în două sesiuni, după cum urmează:

* Prima sesiune - Trimestrul I - II
* A doua sesiune - Trimestrul III - IV (în funcție de bugetul alocat)

Selecţia constă în ierarhizarea proiectelor structurilor sportive în funcţie de valoarea şi importanţa proiectului în domeniul sportiv respectiv.

1. În cazul în care există un singur participant, procedura de selecţie se repetă.

În cazul în care, în urma repetării procedurii numai un participant a depus propunere de finanţare, autoritatea contractantă are dreptul de a atribui contractul de finanţare nerambursabilă acestuia, dacă a îndeplinit cel puţin punctajul minim admis.

Dacă nici în urma repetării procedurii nu rezultă un proiect câştigător, autoritatea contractantă va anula procedura de atribuire a fondurilor nerambursabile.

În ambele situaţii de mai sus, sumele neatribuite rămân la dispoziţia Consiliul Judeţean Argeş, pentru a fi utilizate conform legislaţiei privind bugetele locale.

1. Dacă în termen de 30 de zile de la data comunicării rezultatului selecţiei o structură sportivă nu se prezintă pentru încheierea contractului de finanţare, se consideră că oferta Consiliului Judeţean nu a fost acceptată, iar proiectele în cauză se elimină de la finanţare, locurile acestora fiind preluate de celelalte proiecte, în ordinea descrescătoare a punctajului.
2. Proiectele sportive vor fi evaluate în conformitate cu grila de acordare a punctajelor din Anexa nr. 2.

În cazul în care punctajul total obţinut de o propunere de proiect este mai mic de 60 puncte proiectul nu este eligibil pentru a primi finanţare.

NU toate propunerile care vor întruni punctajele minime necesare vor putea primi finanţare, departajarea făcându-se în funcţie de punctajul de la criteriul 1 pentru ***Sportul de performanţă*** şi criteriul 2 la ***Sportul pentru toţi***, alocarea sumelor făcându-se în limita bugetului disponibil la momentul aprobării.

Solicitanţii au dreptul să formuleze contestaţii asupra modului de respectare a procedurii privind organizarea şi desfăşurarea selecţiei şi să le depună la sediul autorităţii finanţatoare în termen de maximum trei zile lucrătoare de la data aducerii la cunoştinţa acestora a rezultatului selecţiei. Contestaţiile se soluţionează în termen de maximum cinci zile lucrătoare de la data expirării termenului pentru depunerea contestaţiilor. În vederea soluţionării contestaţiilor depuse de candidaţi, la nivelul autorităţii finanţatoare, se vor înfiinţa comisii de soluţionare a contestaţiilor.

VI. TRANSPARENȚĂ ȘI PUBLICITATE

1. Autoritatea finanţatoare stabilește un program anual propriu pentru acordarea de finanţări nerambursabile, în condiţiile legii, care se publică în Monitorul Oficial al României, Partea a VI-a, în cel mult 30 de zile de la aprobarea bugetului propriu al autorităţii finanţatoare.
2. Programul anual poate cuprinde una sau mai multe sesiuni de selecţie a proiectelor.
3. Publicarea în Monitorul Oficial al României, Partea a VI-a, a programului anual pentru acordarea de finanţări nerambursabile nu creează autorităţii finanţatoare obligaţia de a efectua respectiva procedură de selecţie.
4. Autoritatea finanţatoare are obligaţia de a face cunoscută în mod public intenţia de a atribui contracte de finanţare. Anunţul de participare se publică în Monitorul Oficial al României, Partea a VI-a, într-un cotidian central şi pe site-ul autorităţii finanţatoare de interes general sau regional, respectiv în cel puţin douã cotidiene locale şi pe site-ul autoritãţii finanţatoare locale.
5. În scopul asigurării unei transparenţe maxime, autoritatea finanţatoare va face cunoscut anunţul de participare şi prin alte mijloace de informare locale. Anunţul de participare trebuie să menţioneze numărul şi data apariţiei Monitorului Oficial al României, Partea a VI-a şi nu va cuprinde decât informaţiile publicate în Monitorul Oficial al României.
6. Autoritatea finanţatoare are obligaţia de a transmite spre publicare în Monitorul Oficial al României, Partea a VI-a, un anunţ de atribuire a contractului de finanţare nerambursabilã, nu mai târziu de 30 de zile de la data încheierii contractului.
7. La finalul exerciţiului bugetar, autoritatea finanţatoare are obligaţia întocmirii unui raport cu privire la contractele de finanţare nerambursabilã încheiate în cursul anului fiscal, care va cuprinde programele finanţate, beneficiarii şi rezultatele contractului.
8. Raportul va fi publicat în Monitorul Oficial al României, Partea a VI-a, precum şi pe site-ul propriu al autoritãţii finanţatoare de interes general sau regional.

VII. CONDIȚII ȘI CRITERII PENTRU ATRIBUIREA CONTRACTULUI DE FINANȚERE NERAMBURSABILĂ

1. Condiţiile minimale de participare a structurilor sportive de drept privat sunt următoarele:

1. să fie o structură sportivă recunoscută în condiţiile legii şi să facă dovada afilierii la federaţia sportivă naţională de specialitate şi/sau la asociaţia pe ramură de sport judeţeană;

2. să depună dosarul complet, conform cerinţelor, până la data limită stabilită prin anunţul public;

3. să facă dovada depunerii în termenele prevăzute de lege a situaţiei financiare pe anul anterior la organele fiscale competente, cu excepţia cluburilor nou-înfiinţate (copie după bilanţul depus la DGFP);

1. să nu se afle în litigiu cu instituţia publică căreia îi solicită atribuirea unui contract de finanţare;
2. să nu furnizeze informaţii false în documentele care însoţesc cererea de finanţare;
3. să nu se afle în situaţia de nerespectare a dispoziţiilor statutare, a actelor constitutive, a regulamentelor proprii, precum şi a legii;
4. să nu facă obiectul unei proceduri de dizolvare sau de lichidare ori să nu se afle deja în stare de dizolvare sau de lichidare în conformitate cu prevederile legale în vigoare;
5. să depună declaraţie privind conformitatea cu originalul a documentelor justificative şi a faptului că documentele justificative depuse nu vor fi decontate către un alt finanţator.
6. **Criteriile specifice de atribuire a contractului de finanțare sunt următoarele:**

Vor fi supuse evaluării numai proiectele care întrunesc următoarele criterii generale de selecţionare:

a) programele şi proiectele sunt de interes public local, județean;

b) promovează imaginii județului Argeș;

c) este dovedită capacitatea organizatorică şi funcţională a beneficiarului finanţării prin:

- experienţă în domeniul administrării altor programe şi proiecte similare;

- capacitatea resurselor umane de a asigura desfăşurarea programului sau proiectului la nivelul propus;

- experienţă în colaborare, parteneriat cu autorităţile publice, cu alte organizaţii guvernamentale şi neguvernamentale din ţară şi din străinătate, după caz.

**Este exclus din procedura pentru atribuirea contractului de finanţare nerambursabilă, respectiv nu este eligibil, solicitantul care se află în oricare din următoarele situaţii:**

* 1. nu şi-a îndeplinit obligaţiile de plată exigibile a impozitelor şi taxelor către stat, precum şi contribuţiile pentru asigurările sociale de stat;
  2. a comis o gravă greşeală în materie profesională sau nu şi-a îndeplinit obligaţiile asumate printr-un alt contract de finanţare nerambursabilă, în măsura în care autoritatea finanţatoare poate aduce ca dovadă mijloace probante în acest sens;
  3. cererile sunt incomplete sau completate în mod necorespunzător;
  4. cererile sunt sosite după termenul limită de depunere;
  5. cererile ce au ca obiect activităţi nerelevante pentru obiectivele programului;
  6. proiectele care nu corespund cu scopurile şi obiectivele declarate în programul lansat;
  7. cererile pentru sume ce reprezintă mai mult de 90% din valoarea totală a proiectului;
  8. cererile, dacă solicitanţii au conturile blocate ca urmare a unei hotărâri judecătoreşti;
  9. cererile, dacă solicitanţii se fac vinovaţi de declaraţii inexacte cu privire la informaţiile solicitate de comisia de evaluare/selectare;
  10. cererile care nu sunt semnate şi ştampilate în original.

1. **ORGANIZAREA ŞI FUNCŢIONAREA COMISIEI DE ANALIZĂ ȘI SELECȚIE A PROIECTELOR**

1. Analizarea şi selecţionarea proiectelor se va face de către Comisia de analiză și selecție a proiectelor, constituită prin act administrativ al conducătorului instituției.

2.Comisia de analiză și selecție a proiectelor va fi formată din 5 membri, nominalizați prin dispoziția președintelui consiliului județean.

3. Comisia are obligaţia de a verifica îndeplinirea de către solicitanţi a condițiilor de participare la selecție.

3.Şedinţele comisiei sunt conduse de către preşedinte, care va asigura convocarea membrilor comisiei.

4.Fiecare membru al comisiei va semna o declaraţie de imparţialitate - Anexa nr. 4.

5.Comisia hotărăşte prin votul majorităţii simple a membrilor.

6. Comisia va avea ca atribuţii şi soluţionarea contestaţiilor.

7. Decizia Comisiei de analiză şi selecţie a proiectelor, însoţită de rapoartele de evaluare privind atribuirea contractelor de finanţare nerambursabilă, va fi înaintată Serviciului Relaţii Internaţionale Tineret Cultură, care va întocmi proiectul de hotărâre, ce va fi supus votului în plenul Consiliului Judeţean Argeş.

IX. DEPUNEREA DOCUMENTA**Ţ**IEI

Proiectele vor fi depuse conform anunțului de participare publicat, respectând legislația în vigoare, în Monitorul Oficial al României, partea a VI-a, la registratura Consiliului Județean Argeș într-un exemplar (set), îndosariat şi vor cuprinde urmatoarele documente:

1. cerere de finanțare, conform Anexei nr.1;
2. raport de activitate pentru anul anterior, conform Anexei nr. 1.1;
3. declarație de Imparțialitate, conform Anexei nr. 1.2;
4. declarație pe propria răspundere, conform Anexei nr. 1.3;
5. bugetul pentru anul în curs, conform Anexei nr. 1.4;
6. dovada afilierii la federaţia sportivă naţională de specialitate, la asociaţia sportivă pe ramură de sport a judeţului Argeş (D.J.S.T.) şi Certificatul de Înmatriculare Sportivă (CIS);
7. dovada depunerii situaţiei financiare la organul fiscal competent (Administraţia Finanţelor Publice);
8. dovada că nu are obligaţii de plată exigibile privind contribuţiile către asigurările sociale de stat (atestat fiscal eliberat de Administraţia Finanţelor Publice);
9. dovada că nu are obligaţii de plată exigibile din anul anterior la instituţia administrativă căreia îi solicită atribuirea unui contract de finanţare (atestat fiscal eliberat de Direcţia Impozite şi taxe locale);

10. dovada că participă cu o contribuţie financiară de minimum 10% din valoarea totală a finanţării, la depunerea proiectului;

Solicitanţii trebuie să păstreze un exemplar complet din Cererea de finanţare depusă.

Formularul de solicitare a finanţării se poate obţine de la Compartimentul de Relații Publice și Comunicare din cadrul Consiliului Județean Argeș, sau de pe site-ul instituției, [www.cjarges.ro](http://www.cjarges.ro), secțiunea „Informații Publice”.

X. INFORMA**Ţ**II REFERITOARE LA ACORDAREA FINAN**ŢĂ**RII

1. Criteriul de acordare a finanţării este în funcţie de punctajul obţinut.
2. Pentru aceeaşi activitate un beneficiar nu poate contracta decât o singură finanţare nerambursabilă de la aceeaşi autoritate finanţatoare în decursul unui an fiscal. În vederea participării la o procedură de selecţie, solicitanţii sunt obligaţi să prezinte, sub sancţiunea eliminării, autorităţii finanţatoare, o declaraţie pe propria răspundere care să dovedească încadrarea în prevederile alineatului precedent.
3. Ulterior desfăşurării sesiunii de selecţie, se poate acorda finanţare nerambursabilă doar în cazul apariţiei unor proiecte de interes local de importanţă majoră sau a unor situaţii de urgenţă şi în limita prevederilor bugetare anuale aprobate de Consiliul Judeţean Argeş.
4. Finanţarea se acordă în baza unui contract încheiat între Judeţul Argeş şi structura sportivă selecţionată pe baza criteriilor prevăzute în prezentul regulament, în tranşe aferente realizării programului sau proiectului, în baza documentelor justificative legal întocmite. Decontarea sumelor alocate va începe numai după semnarea contractului de finanţare cu Judeţul Argeş. Modelul contractului de finanţare nerambursabilă se regăseşte în Anexa nr.3 la prezentul regulament.
5. Finanţarea aprobată poate fi aceeaşi sau mai mică decât cea solicitată.
6. Autoritatea finanţatoare şi beneficiarul pot stabili în contractul de finanţare nerambursabilă ca plăţile către beneficiar să se în tranşe, în raport cu faza proiectului şi cheltuielile aferente.
7. Suma avansată şi nejustificată prin raportăre intermediară nu poate depăşi în nici un moment al derulării contractului 30% din valoarea finanţării.

XI. CHELTUIELI ELIGIBILE

Cheltuielile eligibile pentru activităţile sportive vor fi decontate în conformitatea cu legislația în vigoare, numai în măsura în care acestea sunt justificate, oportune și au fost contractate în perioada executării contractului.

Decontarea cheltuielilor eligibile se va realiza în conformitate cu prevederile Hotărârii de Guvern nr. 1447/2007, cu modificările și completările ulterioare.

Cheltuieli eligibile

1. cheltuieli de masă;
2. cheltuieli de cazare;
3. cheltuieli de transport (se va specifica felul transportului: de persoane sau echipamente, materiale);
4. cheltuieli de premiere a sportivilor pentru rezultate deosebite, plata arbitrilor, antrenorilor și oficialilor participanți la competiții, precum și realizarea diplomelor și achiziționarea materialelor de premiere;
5. cheltuieli privind alimentaţia de efort, susținătoarele de efort, medicamentația etc.;
6. cheltuieli pentru achiziţionarea de echipamente sportive, materiale de promovare a activităţii sportive: tricouri, diplome, medalii, cupe, afişe, pliante etc. (inscripţionate cu însemnele Consiliului Judeţean Argeş);
7. cheltuieli privind închirierea de spaţii, bunuri şi servicii (se vor preciza bunurile şi/sau serviciile închiriate);
8. taxe de înscriere/ participare la acţiunile sportive.

XII. încheierea contractului de finan**ţ**are

* + 1. Contractul de finanţare se va încheia cu Judeţul Argeş, în termen de 30 de zile de la data comunicării Hotărârii consiliului judeţean privind alocările de sume pentru finanţarea activităţilor/acţiunilor sportive, sub sancţiunea revocării poziţiei din anexa la hotărârea de alocare.
    2. Atunci când, pentru îndeplinirea obligaţiilor contractuale, beneficiarul achiziţionează, din fonduri publice nerambursabile, produse, lucrări sau servicii, procedura de achiziţie este cea prevazută de Ordonanţa de Urgenţă a Guvernului nr. 34/2006, privind atribuirea contractelor de achiziţie publică, a contractelor de concesiune de lucrări publice şi a contractelor de concesiune de servicii, cu modificările şi completările ulterioare.
    3. Consiliul Judeţean Argeş dispune efectuarea plăţii către structura sportivă, prin virament în contul bancar al acesteia.
    4. Structurile sportive care au beneficiat de finanţare în baza prezentului regulament, au obligaţia să întocmească şi să transmită Consiliului Judeţean Argeş rapoarte intermediare întocmite la sfârşitul fiecărui proiect şi o raportare finală.
    5. Modificarea activităţilor prevăzute în buget în ceea ce priveşte data, locaţia şi a sumelor alocate se face prin act adiţional la contract, cu notificarea prealabilă a autorităţii finanţatoare şi obţinerea aprobării acesteia.

XIII. FORME DE COMUNICARE

* 1. Orice comunicare, solicitare, informare, notificare trebuie să se transmită sub formă de document scris.
  2. Orice document scris trebuie înregistrat în momentul transmiterii şi al primirii.
  3. Orice document scris trebuie confirmat de primire, cu excepţia documentelor care confirmă primirea.
  4. Documentele scrise pot fi transmise prin una dintre următoarele forme:
     1. scrisoare prin poştă;
     2. telefax;
     3. electronică.

În cazul în care documentele sunt transmise în formă electronică, acestora le sunt aplicate prevederile legale referitoare la semnătura electronică.

1. RAPORTARE **Ş**I CONTROL

1. Pe parcursul derulării contractului, solicitanţii care au primit finanţare au obligaţia să prezinte Comisiei de analiză și selecție a proiectelor, următoarele raportări:

* raportări intermediare: vor fi depuse înaintea oricărei tranșe intermediare, în vederea justificării tranșei anterioare.
* raportare finală: depusă în termen de 60 zile de la încheierea activităţii, dar nu mai târziu de 31 decembrie şi va cuprinde obligatoriu justificarea cheltuielilor la nivelul întregului proiect cuprizând atât finanţarea proprie cât şi contribuţia de la bugetul local al judeţului Argeş.

Rapoartele vor fi depuse atât pe suport de hârtie cât şi pe suport magnetic sau transmise prin poştă electronică şi vor fi însoţite de documentele justificative pentru cheltuielile efectuate.

2. Proiectele/programele pentru care nu s-au depus rapoartele finale în termenul stabilit prin contract nu vor obţine decontarea tranşei finale şi vor urma procedurile specifice.

3. Pentru justificarea cheltuielilor efectuate, se vor prezenta următoarele documente:

* pentru cheltuielile ocazionate de achiziţionarea de bunuri şi servicii: factură fiscală, însoţită de chitanţă/ordin de plată/bon fiscal, cu evidenţierea tipurilor de produse;
* pentru decontarea cheltuielilor de închiriere: contract de închiriere, factură fiscală, chitanţă/ordin de plată/dispoziţie de plată.
* pentru decontarea cheltuielilor care se înscriu în categoria alte cheltuieli: orice document fiscal care corespunde legislaţiei aflate în vigoare.

Data documentelor justificative trebuie să fie în concordanţă cu perioada desfăşurării acţiunii. Nu se acceptă la decont produse alcoolice, cafea, țigări etc.

4. Contractele de finanţare nerambursabile vor prevedea, sub sancţiunea nulităţii, calitatea Serviciului Audit din cadrul Consiliului Judeţean Argeş şi a Curţii de Conturi de a exercita controlul financiar asupra derulării activităţilor nonprofit finanţate din fondurile publice.

5. Regimul de gestionare a sumelor finanţate şi controlul financiar se realizează în condiţiile legii. Auditarea sumelor utilizate se va face de către compartimentele de specialitate/auditorii independenţi/comisii de evaluare. Dosarul complet conţinand raportul final al proiectului trebuie păstrat timp de cinci ani în arhiva aplicantului pentru un eventual audit ulterior.

XV. SANC**Ţ**IUNI

* 1. Contractele de finanţare pot fi reziliate de plin drept, fără a fi necesară intervenţia instanţei de judecată, în termen de 10 zile calendaristice de la data primirii notificării prin care părţii în culpă i s-a adus la cunoştinţă că nu şi-a îndeplinit obligaţiile contractuale. Notificarea va putea fi comunicată în termen de 10 zile calendaristice de la data constatării neîndeplinirii sau îndeplinirii necorespunzătoare a uneia sau mai multor obligaţii contractuale.
  2. În cazul rezilierii contractului ca urmare a neîndeplinirii clauzelor contractuale, beneficiarul finanţării este obligat în termen de 15 zile să returneze ordonatorului principal de credite sumele primite, cu care se reîntregesc creditele bugetare ale acestuia, în vederea finanţării altor programe şi proiecte de interes public.
  3. Pentru sumele restituite ca urmare a rezilierii contractului beneficiarii finanţării datorează dobânzi şi penalităţi de întârziere, conform legislaţiei privind colectarea creanţelor bugetare, care se constituie în venituri ale bugetului local.
  4. Nerespectarea termenelor şi a prevederilor din contract duce la pierderea tranşei finale precum şi la interzicerea participării pentru obţinerea finanţării pe viitor.
  5. Prezentul regulament se completează cu prevederile legale în vigoare.

Următoarele anexe fac parte integrantă din prezentul regulament:

**Anexa nr. 1** Cerere de finanțare și anexele 1.1, 1.2, 1.3, 1.4

**Anexa nr. 2** Grila de acordare a punctajelor

**Anexa nr. 3** Contractul de finanțare și anexele 2.1, 2.2, 2.3

**Anexa nr. 4** Declarație de imparțialitate a membrilor comisiei

**Anexa nr. 5** Raportări intermediare/finale